Kajak-kenu: Kozák 500 után 200-on is nyert a szegedi válogatón - NS
Kajak-kenu: Kozák 200-on is nyert a szegedi válogatón
Kozák Danuta a pénteki, 500 méteren aratott sikere után vasárnap a 200 méter egyest is megnyerte Szegeden a kajakosok és kenusok első válogatóján, melynek vasárnapi záró napján 15 döntőt rendeztek, illetve rendeznek.
Kozák Danuta 200 méter után 500-on is nyert Szegeden (Fotó: Tumbász Hédi)
Az UTE ötszörös olimpiai bajnok kajakosa most versenyez először azt követően, hogy a múlt évet gyermeke születése miatt teljesen kihagyta.
A női kenusoknál Balla Virág verhetetlen volt ezen a hétvégén, a két egyesgyőzelem után győri klubtársával, Devecseriné Takács Kincsővel mindkét páros számot is megnyerte.
Ami a férfiakat illeti, a kajakosoknál Kopasz Bálint duplázott, az 1000 métert követően 500-on is ő győzött, K–2 200 méteren pedig a tavaly vb-aranyérmes Balaska Márk, Birkás Balázs kettős diadalmaskodott. A kenus számokat Hajdu Jonatán és Fekete Ádám uralta, előbbi 200-on, utóbbi 500-on nyert egyesben, míg az 500 páros után közösen állhattak fel a dobogó tetejére.
KAJAK-KENU VÁLOGATÓ (SZEGED)